რომაული არდადეგები
რომაული არდადეგები (ინგლ. Roman Holiday) — ამერიკელი რეჟისორის, უილიამ უაილერის რომანტიკული კომედია, რომელიც აღწერს ახალგაზრდა პრინცესის და ცინიკური ამერიკელი რეპორტიორის სიყვარულის ისტორიას. პირველი მნიშვნელოვანი როლი ოდრი ჰეპბერნისთვის, რომელმაც მას ოქროს გლობუსი და ოსკარი მოუტანა. 1999 წელს ფილმი შევიდა აშშ-ის კონგრესის ეროვნული ფილმების რეესტრში. 1981 წელს იტალიელებმა გადაიღეს კომედია „უზომოდ შეყვარებული“, მთავარ როლებში იყვნენ ადრიანო ჩელენტანო და ორნელა მუტი, ამ ფილმშიც მსგავსი სიუჟეტია: ავტობუსის მძღოლს შეუყვარდება პრინცესა.